สวัสดีค่ะ ขออนุญาตสอบถามนะคะ คือช่วงนี้เรามีอาการเรอบ่อยค่ะ เวียนศรีษะ แล้วก็แน่นท้องด้วยค่ะ อีกอย่างคือรู้สึกไม่ค่อยหิวเท่าไหร่เลย คือมันเกี่ยวไหมค่ะช่วงนี้มีกีฬาสีด้วย ด้วยความเชียร์หนักก็มีกรี๊ดบ้าง แล้วกลับบ้านมาคือ มีอาการแบบนี้อ่ะค่ะ
สวัสดีค่ะ อืดแน่นท้อง เรอบ่อย เป็นอาการหนึ่งของระบบทางเดินอาหารที่มีกรดในกระเพาะมากเกินอย่างกระเพาะอาหารอักเสบหรือโรคกรดไหลย้อนเกิดได้เมื่อมีความเครียด ออกกำลังกายหนักหลังรับประทานอาหาร ทานอาหารรสจัด โดยเฉพาะผู้ที่นอนทันทีหลังทานอาหารจะเพิ่มความเสี่ยงการเป็นกรดไหลย้อนได้ เป็นต้นในกรณีนี้อาจเกิดจากออกแรงในกิจกรรมเชียร์กีฬาสีก็เป็นได้ค่ะ แนะนำให้ทานอาหารที่ย่อยง่าย หลีกเลี่ยงอาหารรสจัด ทานอาหารให้ตรงเวลา ผ่อนคลายให้มากขึ้น อาจทานยาเคลือบกระเพาะอาหารเบื้องต้นก่อนได้ค่ะ หากอาการไม่ดีขึ้นหรือมีอาการปวดท้องมากขึ้น อาเจียน ควรไปพบแพทย์เพื่อตรวจเพิ่มค่ะ